Apstiprināts

Alojas novada domes

Iepirkumu komisijas

2016. gada 20.maija sēdē

Protokola Nr. AND/2016/10-01

Iepirkums Publisko iepirkumu likuma 8.2 panta kārtībā

**„Transporta pakalpojumu nodrošināšana Alojas novada domes iestādēm”**

**NOLIKUMS**

Iepirkuma identifikācijas Nr. AND/2016/10

Alojā, 2016

1. **Vispārīgā informācija**
	1. **Iepirkuma identifikācijas Nr.:** AND/2016/10.
	2. **Pasūtītājs**:

|  |  |
| --- | --- |
| **Pasūtītāja nosaukums**  | Alojas novada dome |
| **Juridiskā adrese**  | Jūras iela 13, Aloja, Alojas novads, LV-4064 |
| **Reģistrācijas Nr.** | 90000060032 |
| **Tālruņa Nr.**  | 64023925 |
| **E-pasta adrese** | dome@aloja.lv  |
| **Pasūtītāja mājas lapa internetā** | [www.aloja.lv](http://www.aloja.lv) |
| **Kontaktpersona**  | Evija Pētersone, iepirkumu speciālisteTālr. 26694477, e-pasts: evija.petersone@aloja.lv  |

* 1. Iepirkuma metode – iepirkums tiek veikts saskaņā ar Publisko iepirkumu likuma 8.2 pantu.
	2. **Iepirkuma nolikuma saņemšana:**
		1. Iepirkuma dokumenti (nolikums ar pielikumiem, turpmāk – Nolikums) ir brīvi un tieši elektroniski pieejami pasūtītāja mājas lapā internetā [www.aloja.lv](http://www.aloja.lv) sadaļā - Attīstība/Iepirkumi. Ja ieinteresētais piegādātājs pieprasa izsniegt Nolikumu drukātā veidā, Pasūtītājs to izsniedz ieinteresētajam piegādātājam 3 (trīs) darba dienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.
		2. Ieinteresētā piegādātāja pienākums ir pastāvīgi sekot aktuālajai informācijai Pasūtītāja mājas lapā un ievērot to, sagatavojot savu piedāvājumu.
	3. **Informācijas apmaiņas kārtība:** rakstiski, izmantojot Pasūtītāja e-pasta adresi dome@aloja.lv .
	4. **Papildu informācijas sniegšana:**
		1. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi, Pasūtītājs to sniedz iespējami īsā laikā, bet ne vēlāk kā 3 (trīs) darba dienas pirms piedāvājumu iesniegšanas termiņa beigām.
		2. Papildu informāciju Pasūtītājs nosūta ieinteresētajam piegādātājam, kas uzdevis jautājumu, un vienlaikus ievieto šo informāciju Pasūtītāja mājas lapā internetā, norādot arī uzdoto jautājumu.
	5. **Piedāvājuma iesniegšana:**
		1. Ieinteresētais piegādātājs piedāvājumu var iesniegt personīgi vai pa pastu, sākot ar iepirkuma izsludināšanas dienu, līdz 2016.gada 31.maijam plkst. 10:00. Par iesniegšanas brīdi uzskatāms brīdis, kad Pasūtītājs saņem piedāvājumu Nolikuma 1.2.punktā norādītajā Pasūtītāja adresē.
		2. Piedāvājumu, kas iesniegts pēc piedāvājumu iesniegšanas termiņa beigām, Pasūtītājs neizskata un atdod atpakaļ iesniedzējam.
		3. Pretendents sedz izmaksas, kas ir saistītas ar piedāvājuma sagatavošanu un iesniegšanu.
		4. Pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, iesniedzot Pasūtītājam rakstisku paziņojumu. Piedāvājuma atsaukumam ir bezierunu raksturs.
		5. Iesniegtais piedāvājums ir derīgs līdz vispārīgās vienošanās noslēgšanai.
	6. **Prasības piedāvājuma noformējumam un iesniegšanai.**
		1. Piedāvājumu iesniedz 1 (vienā) eksemplārā atbilstoši Nolikuma 1.8.punkta prasībām, un tas sastāv no šādām daļām:
			1. satura rādītājs, kurā norādīti visi iesniegtie dokumenti;
			2. pieteikums dalībai iepirkumā (saskaņā ar Nolikuma 1.pielikumu);
			3. pretendenta atlases dokumenti (saskaņā ar Nolikuma 3.3.punktu);
			4. tehniskais piedāvājums (saskaņā ar Nolikuma 3.pielikumu);
			5. finanšu piedāvājums (saskaņā ar Nolikuma 4.pielikumu);
		2. Piedāvājumu iesniedz aizlīmētā un aizzīmogotā aploksnē, uz kuras norāda:

|  |
| --- |
| **Alojas novada dome**Jūras iela 13, Aloja, Alojas novads, LV-4064, LatvijaPiedāvājums iepirkumam **“Transporta pakalpojumu nodrošināšana Alojas novada domes iestādēm”**, identifikācijas Nr. AND/2016/10Neatvērt līdz 2016.gada 31.maijam plkst. 10:00. |

Aploksnes otrā pusē jānorāda informācija par pretendentu (uzņēmuma nosaukums, reģistrācijas Nr., adrese, tālruņa Nr., e-pasta adrese).

* + 1. Piedāvājuma dokumenti jāsakārto vienā sējumā, lai dokumentus nebūtu iespējams atdalīt, tiem jābūt cauršūtiem (caurauklotiem) ar izturīgu diegu. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Piedāvājumu jāsagatavo latviešu valodā.
		3. Dokumentiem jābūt noformētiem atbilstoši 2010.gada 28.septembra MK noteikumiem Nr.916 “Dokumentu izstrādāšanas un noformēšanas kārtība”.
		4. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
		5. Piedāvājuma dokumentiem jābūt skaidri salasāmiem un bez neatrunātiem labojumiem.
		6. Pretendents apliecina iesniegto dokumentu kopiju pareizību atbilstoši 2010.gada 28.septembra MK noteikumiem Nr.916 “Dokumentu izstrādāšanas un noformēšanas kārtība”.
		7. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
1. **Informācija par iepirkuma priekšmetu**
	1. **Iepirkuma priekšmets:** transporta pakalpojumu nodrošināšana Alojas novada domes iestādēm saskaņā ar Tehniskās specifikācijas (Nolikuma 2.pielikums) prasībām.
	2. **Iepirkuma priekšmets** sastāv no 3 daļām:
		1. Transporta pakalpojumu sniegšana ar autobusu, kuram pasažieru sēdvietu skaits ir no 29 līdz 50;
		2. Transporta pakalpojumu sniegšana ar autobusu, kuram pasažieru sēdvietu skaits ir no 21 līdz 28;
		3. Transporta pakalpojumu sniegšana ar autobusu, kuram pasažieru sēdvietu skaits ir no 9 līdz 20.
	3. Pretendents var iesniegt piedāvājumu uz vienu vai vairākām iepirkuma priekšmeta daļām.
	4. **CPV kods:** 60170000-0 (pasažieru transportlīdzekļu ar šoferi noma).
	5. **Pakalpojumu sniegšanas vieta –** Latvijas Republikas teritorija, neliela pakalpojuma daļa var tikt sniegta Eiropas Savienības teritorijā.
	6. Iepirkuma rezultātā tiks noslēgta vispārīgā vienošanās.
	7. **Līguma izpildes termiņš:** 24 (divdesmit četri) mēneši no Vispārīgās vienošanās noslēgšanas brīža.
	8. **Līguma apmaksa:** samaksa par veikto pakalpojumu tiek veikta 20 (divdesmit) dienu laikā pēc pakalpojuma sniegšanas un attiecīga rēķina saņemšanas. Samaksa par pakalpojumu tiek veikta pēc katra sniegta transporta pakalpojuma. Pasūtītājs transporta pakalpojumus apmaksā tikai par faktisko nobraukto attālumu (no Pasūtītāja norādītās izbraukšanas vietas) un dīkstāves laiku.
2. **Pretendentu atlases nosacījumi un iesniedzamie dokumenti**
	1. Pretendents iepirkumā var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu iepirkumā atbilstoši šī Nolikuma prasībām. Piedalīšanās iepirkumā ir pretendenta brīvas gribas izpausme.
	2. Pasūtītājs izslēdz pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro;*
		3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 3.2.1. un 3.2.2.punktā minētie nosacījumi.
		4. Pasūtītājs veiks izslēgšanas nosacījumu pārbaudi tikai attiecībā uz pretendentiem, kuriem būtu piešķiramas līguma slēgšanas tiesības atbilstoši Nolikumā noteiktajām prasībām un kritērijiem.
	3. Pretendentu atlases prasības un iesniedzamie dokumenti:

|  |  |  |
| --- | --- | --- |
| Nr.p.k. | **Prasība** | **Iesniedzamais/-ie dokuments/-i** |
| 3.3.1. | Pretendents ir reģistrēts, licencēts vai sertificēts atbilstoši normatīvo aktu prasībām, tiesīgs nodarboties ar komercdarbību un veikt pasūtītājam nepieciešamo pakalpojumu. | * Reģistrācijas faktu attiecībā uz LR reģistrētiem pretendentiem komisija pārbaudīs publiski pieejamās datu bāzēs.
* Licence par pasažieru komercpārvadājumiem ar autobusiem (jāiesniedz dokumenta kopija)
 |
| 3.3.2. | Pretendenta amatpersonai, kas parakstījusi piedāvājuma dokumentus, ir likumā noteiktajā kārtībā nostiprinātas paraksta tiesības.  | * Ja piedāvājuma dokumentus paraksta pilnvarotā persona, jāpievieno atbilstoši noformēta pilnvara.
 |
| 3.3.3. | Pretendenta īpašumā vai valdījumā ir atbilstoši autobusi un autobusu vadītājiem ir atbilstoša kvalifikācija.  | * Aizpildīts Tehniskais piedāvājums saskaņā ar Nolikuma 3.pielikumu
 |
| 3.3.4. | Pretendentam iepriekšējo 3 (trīs) gadu laikā ir pieredze pasažieru pārvadājumu veikšanā, ko apliecina vismaz 1 (viena) pasūtītāja atsauksme | * Pretendenta pieredzes apraksts, norādot pasūtītājus, līguma izpildes periodu un pasūtītāju kontaktpersonas;
* Vismaz 1 (viena) atsauksme no pasūtītāja.
 |

* 1. Tehniskais piedāvājums:
		1. Tehnisko piedāvājumu sagatavo saskaņā ar Nolikuma 3.pielikumu.
	2. Finanšu piedāvājums:
		1. Finanšu piedāvājumu ir jāsagatavo saskaņā ar Nolikuma 4.pielikumu.
		2. Cenas finanšu piedāvājumā jānorāda *euro* bez pievienotās vērtības nodokļa.
		3. Piedāvātajā cenā jāiekļauj visas izmaksas, kas saistītas ar transporta pakalpojuma sniegšanu saskaņā ar Nolikumu un Tehnisko specifikāciju, ņemot vērā, ka Pasūtītājs transporta pakalpojumus apmaksā tikai par faktiski nobraukto attālumu no Pasūtītāja norādītās izbraukšanas vietas.
1. **Piedāvājumu vērtēšana un izvēles kritēriji**
	1. Iesniegto piedāvājumu vērtēšanu veic Pasūtītāja Iepirkumu komisija.
	2. Iepirkumu komisija piedāvājumus vērtē sekojošos posmos:
		1. 1.posms – piedāvājuma noformējuma atbilstība Nolikuma 1.8.punkta prasībām;
		2. 2.posms – pretendentu atlase saskaņā ar Nolikuma 3.1., 3.2. un 3.3.punkta prasībām;
		3. 3.posms – tehniskā piedāvājuma vērtēšana saskaņā ar Nolikuma 3.4.punkta prasībām;
		4. 4.posms - finanšu piedāvājuma vērtēšana saskaņā ar Nolikuma 3.5.punkta prasībām.
	3. Vērtējot finanšu piedāvājumu, komisija pārbaudīs, vai piedāvājumā nav aritmētisku kļūdu. Ja Iepirkumu komisija konstatēs aritmētiskas kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
	4. Piedāvājuma izvēles kritērijs ir iepirkuma nolikumam un tā pielikumiem atbilstošs piedāvājums ar zemāko cenu.
	5. Iepirkumu komisija neizskata pretendenta piedāvājumu un izslēdz pretendentu no dalības iepirkumā, ja pretendents nav iesniedzis visus pieprasītos dokumentus vai, iesniedzot pieprasīto informāciju, norādījis nepatiesas ziņas, vai arī no iesniegtajiem dokumentiem ir konstatējams, ka pretendenta piedāvājums neatbilst iepirkuma Nolikumā noteiktajām prasībām.
	6. Pasūtītājs var pieņemt lēmumu par iepirkuma izbeigšanu, neizvēloties nevienu piedāvājumu, ja iepirkumam nav iesniegts neviens piedāvājums vai ja iesniegtie piedāvājumi neatbilst iepirkuma Nolikumā noteiktajām prasībām, kā arī citos gadījumos saskaņā ar Publisko iepirkumu likumu.
	7. Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.
	8. 3 (trīs) darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu. Informācija par rezultātiem tiks nosūtīta elektroniski, izmantojot drošu elektronisko parakstu, uz pretendenta norādīto e-pasta adresi.
2. **Vispārīgās vienošanās slēgšana**
	1. Iepirkumu komisija atbilstoši Nolikumam vispārējās vienošanās noslēgšanai izvērtē un atlasa pretendentus, kuri atbilst Nolikumā noteiktajām prasībām.
	2. Ar iepirkumā par uzvarētājiem atzītajiem 3 (trīs) pretendentiem tiks slēgta vispārīgā vienošanās par katru iepirkuma priekšmeta daļu. Gadījumā, ja netiks saņemts pietiekošs skaits piedāvājumu katrā iepirkuma priekšmeta daļā, Pasūtītājs var pieņemt lēmumu par vispārīgās vienošanās slēgšanu arī ar mazāku pretendentu skaitu.
	3. Par katru konkrētu transporta pakalpojuma sniegšanas reizi tiks veikta atsevišķa cenu aptauja, nosūtot uzaicinājumu par transporta pakalpojuma pasūtījumu uz pretendenta kontaktpersonas e-pastu. Ar pretendentu, kurš konkrētajam pasūtījumam piedāvās viszemāko cenu, tiks slēgts līgums par transporta pakalpojumu sniegšanu konkrētajā pasākumā. Norādītā cena nedrīkst pārsniegt pretendenta finanšu piedāvājumā norādīto pakalpojuma cenu atbilstošajā pozīcijā.
	4. Par uzvarētājiem atzītajiem pretendentiem vispārīgā vienošanās jāparaksta piecu darba dienu laikā no Pasūtītāja uzaicinājuma saņemšanas dienas. Ja norādītajā termiņā uzvarētājs neparaksta vispārīgo vienošanos, tas tiek uzskatīts par atteikumu slēgt vispārīgo vienošanos un iepirkuma komisija rīkojas saskaņā ar Publisko iepirkumu likuma normām.
	5. Vispārīgās vienošanās darbības laiks - 24 mēneši no vienošanās noslēgšanas dienas.
	6. Vispārīgās vienošanās izpratnē Izpildītāji nevar paļauties, un tiem no Pasūtītāja puses netiek nodrošināts veicamo darbu konkrēts un/vai paredzams apjoms. Vispārīgās vienošanās izpildes laikā Pasūtītājs pakalpojumu izmanto pēc faktiskās nepieciešamības, saskaņā ar Pretendenta tehnisko piedāvājumu un iepirkuma nosacījumiem.
3. **Iepirkumu komisijas tiesības un pienākumi**
	1. Iepirkumu komisijas tiesības:
		1. Pieprasīt, lai pretendents izskaidro savā piedāvājumā ietverto informāciju. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
		2. Labot aritmētiskās kļūdas pretendentu finanšu piedāvājumos, informējot par to pretendentus.
		3. Pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā.
		4. Noraidīt iesniegto piedāvājumu, ja tas neatbilst Nolikumā noteiktajām prasībām.
		5. Izvēlēties nākamo zemākas cenas piedāvājumu vai pārtraukt iepirkumu (vai kādu iepirkuma daļu) bez rezultātiem, ja izraudzītais pretendents atsakās slēgt iepirkuma līgumu ar Pasūtītāju.
		6. Citas Publisko iepirkumu likumā noteiktās iepirkumu komisijas tiesības.
	2. Iepirkumu komisijas pienākumi:
		1. Nodrošināt iepirkuma norisi un dokumentēšanu.
		2. Nodrošināt pretendentu brīvu konkurenci, kā arī vienlīdzīgu attieksmi pret tiem.
		3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.
		4. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.
		5. Citi Publisko iepirkumu likumā noteiktie iepirkumu komisijas pienākumi.
4. **Pretendenta tiesības un pienākumi**
	1. Pretendenta tiesības:
		1. Apvienoties pretendentu apvienībās ar citiem pretendentiem un iesniegt vienu kopēju piedāvājumu.
		2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. Pretendenta pienākumi:
		1. Sagatavot piedāvājumu atbilstoši iepirkuma nolikuma un normatīvo aktu prasībām.
		2. Sniegt patiesu informāciju par savu kvalifikāciju un piedāvājumu.
		3. Iepirkumu komisijas noteiktajā termiņā sniegt atbildes uz pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.
		4. Segt visas izmaksas, kas saistītas ar piedāvājumu sagatavošanu un iesniegšanu.
5. **Pielikumi**
	1. Pretendenta pieteikums dalībai iepirkumā uz 1 (vienas) lapas;
	2. Tehniskā specifikācija uz 2 (divām) lapām;
	3. Tehniskā piedāvājuma veidlapa uz 2 (divām) lapām;
	4. Finanšu piedāvājuma veidlapa uz 2 (divām) lapām;
	5. Transporta pakalpojuma pasūtījuma veidlapa uz 1 (vienas) lapas;
	6. Vispārīgās vienošanās projekts uz 5 (piecām) lapām.

Iepirkumu komisijas priekšsēdētājs Pauls Lielmanis

1.pielikums

Iepirkuma nolikumam

„Transporta pakalpojumu nodrošināšana

 Alojas novada

domes iestādēm”

ID Nr. AND/2016/10

**PIETEIKUMs DALĪBAI iepirkumā**

“Transporta pakalpojumu nodrošināšana

Alojas novada domes iestādēm”

ID Nr. AND/2016/10

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Vieta Datums

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| Pretendenta profila adrese internetā: |  |
| Bankas nosaukums: |  |
| Bankas kods: |  |
| Konta numurs: |  |
| Paraksttiesīgā persona, kas parakstīs iepirkuma līgumu: |  |
| **Informācija par pretendenta kontaktpersonu (atbildīgo personu)** |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Ar šī pieteikuma iesniegšanu:

1. piedāvājam sniegt transporta pakalpojumus saskaņā ar iepirkumu „Transporta pakalpojumu nodrošināšana Alojas novada domes iestādēm”, iepirkuma ID Nr. AND/2016/10, atbilstoši iepirkuma tehniskajai specifikācijai un vispārīgās vienošanās līguma projekta noteikumiem;
2. apstiprinām, ka esam iepazinušies ar iepirkuma nolikumu, tajā skaitā ar tehnisko specifikāciju un vispārīgās vienošanās projektu, un piekrītam visiem tajos minētajiem nosacījumiem, tie ir skaidri un saprotami, iebildumu un pretenziju pret tiem nav;
3. apliecinām, ka nekādā veidā neesam ieinteresēti nevienā citā piedāvājumā un nepiedalāmies nevienā citā piedāvājumā, kas iesniegts šajā iepirkumā;
4. visas piedāvājumā sniegtās ziņas ir precīzas un patiesas.

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

Z.v.

2.pielikums

Iepirkuma nolikumam

„Transporta pakalpojumu nodrošināšana

 Alojas novada

domes iestādēm”

ID Nr. AND/2016/10

**TEHNISKĀ SPECIFIKĀCIJA**

iepirkumam “Transporta pakalpojumu

nodrošināšana Alojas novada domes iestādēm”

ID Nr. AND/2016/10

1. Iepirkuma priekšmets ir transporta pakalpojumu nodrošināšana Alojas novada domes iestādēm. Iepirkuma priekšmets ir sadalīts 3 daļās:
	1. transporta pakalpojumu sniegšana ar autobusu, kuram pasažieru sēdvietu skaits ir no 29 līdz 50 vietām;
	2. transporta pakalpojumu sniegšana ar autobusu, kuram pasažieru sēdvietu skaits ir no 21 līdz 28 vietām;
	3. transporta pakalpojumu sniegšana ar autobusu, kuram pasažieru sēdvietu skaits ir no 9 līdz 20 vietām.
2. Iepirkums paredz pasažieru transportlīdzekļa ar šoferi nomu Alojas novada domes iestāžu vajadzībām. Transporta pakalpojumus paredzēts izmantot pārsvarā Latvijas Republikas teritorijā, neliela pakalpojumu daļa var būt arī Eiropas Savienības teritorijā.
3. Piedāvātajiem transporta līdzekļiem ir jābūt tehniskā kārtībā ar derīgu tehnisko apskati.
4. Transporta līdzekļiem jāatbilst normatīvajos aktos noteiktajām tehniskajām, sanitārajām, vides aizsardzības un ugunsdrošības prasībām.
5. Transporta līdzekļiem ir jābūt komfortabliem, ar klimata kontroli vai kondicionēšanas sistēmu.
6. Transportlīdzekļu vadītājiem ir atbilstoša kvalifikācija.
7. Izpildītājam jāparedz iespēja, ka Pasūtītājam var būt nepieciešamība vienlaicīgi nomāt divus transporta līdzekļus ar šoferiem.
8. Ņemot vērā darba uzdevuma maršrutu, transporta līdzekļiem jābūt apdrošinātiem un aprīkotiem tā, lai attiecīgajā valstī varētu piedalīties ceļu satiksmē.
9. Izpildītājam jānodrošina sniegto pakalpojumu (nobraukto kilometru un dīkstāves stundu) precīza uzskaite.
10. Izpildītājam ir jānodrošina savlaicīga nokļūšana uz pasākuma vietām Pasūtītāja noteiktā laikā.
11. Ja transporta pakalpojuma sniegšanas laikā transporta līdzeklim ir gadījušās tehniska rakstura problēmas, Izpildītājs tās risina patstāvīgi, vai arī nodrošina pakalpojuma sniegšanu ar citu tehniskā kārtībā esošu transporta līdzekli, lai savlaicīgi un kvalitatīvi sniegtu transporta pakalpojumu noslēgtās Vispārīgās vienošanās ietvaros.
12. Ja transporta pakalpojums nav noticis pilnā apmērā, piemēram, ceļā salūzis transporta līdzeklis un Pasūtītāja darbinieki nav nokļuvuši uz pasākumu, Pasūtītājs rēķinu neapmaksā.
13. Informācijas apmaiņa par darba uzdevumu:
	1. Izpildītāji informāciju par maršrutu (izbraukšanas laiks, izbraukšanas vieta un galamērķis, citi apstākļi) saņems elektroniski uz Izpildītāja kontaktpersonas e-pasta adresi ne vēlāk kā 3 (trīs) darba dienas pirms plānotā brauciena.
	2. Pretendenti saskaņā ar saņemto informāciju par maršrutu aizpilda pasūtījuma veidlapu un iesniedz to Pasūtītājam. Piedāvātā cena var būt zemāka, bet tā nedrīkst pārsniegt vispārīgās vienošanās noteikto pakalpojuma sniegšanas cenu. Pasūtītājs izvēlas lētāko piedāvājumu katrā konkrētā pakalpojuma sniegšanas reizē.
	3. Pasūtītājs slēdz līgumu ar izvēlēto Izpildītāju un izvēlētais Izpildītājs veic darba uzdevumu, un Pasūtītājs veic apmaksu saskaņā ar līguma nosacījumiem.

3.pielikums

Iepirkuma nolikumam

„Transporta pakalpojumu nodrošināšana

 Alojas novada

domes iestādēm”

ID Nr. AND/2016/10

**Tehniskais piedāvājums**

iepirkumam “Transporta pakalpojumu

nodrošināšana Alojas novada domes iestādēm”

ID Nr. AND/2016/10

\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums, reģ. Nr*.) īpašumā vai valdījumā esošo transporta līdzekļu, ar kuriem pretendents nodrošinās transporta pakalpojumus Alojas novada domes iestādēm, saraksts iepirkuma priekšmeta \_\_.daļai (norādīt, kurai iepirkuma priekšmeta daļai saraksts iesniegts):

|  |  |  |  |  |
| --- | --- | --- | --- | --- |
| Nr.p.k. | Piedāvātā autobusa marka, modelis, izlaiduma gads | Sēdvietu skaits | Īpašumā vai nomā | Valsts reģistrācijas Nr., reģistrācijas apliecības Nr.  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Pretendents \_\_\_\_\_\_\_\_\_\_\_\_\_\_\_\_\_\_\_\_, reģ. Nr. \_\_\_\_\_\_\_\_\_\_\_\_ apliecina, ka:

1. tiks nodrošināti transporta pakalpojumi ar šoferi Alojas novada domes vajadzībām;
2. informācijas apmaiņa par darba uzdevumu ir skaidri saprotama – pretendents informāciju par darba uzdevumu saņems rakstiski e-pastā ne vēlāk kā 3 darba dienas pirms plānotā darba uzdevuma veikšanas;
3. Izpildītājs pēc darba uzdevuma izpildes iesniegs rēķinu un pieņemšanas-nodošanas aktu, norādot nobraukto kilometru un dīkstāves stundu skaitu.
4. Pasūtītāja prasības pakalpojuma izpildei ir saprotamas un tiks izpildītas atbilstošā kvalitātē:
* piedāvātajiem transporta līdzekļiem ir derīga tehniskā apskate un transporta līdzekļi ir normatīvajos aktos noteiktajā tehniskajā kārtībā, lai piedalītos ceļu satiksmē, tie atbilst pasažieru pārvadāšanai noteiktajām normatīvo aktu prasībām;
* piedāvātie transporta līdzekļi atbilst normatīvajos aktos noteiktajām tehniskajām, sanitārajām, vides aizsardzības un ugunsdrošības prasībām;
* pretendenta transporta līdzekļa vadītājam ir atbilstoša kvalifikācija, lai veiktu pasažieru pārvadājumus;
* transporta līdzekļi ir apdrošināti, lai varētu piedalīties ceļu satiksmē;
* piedāvātie transporta līdzekļi ir komfortabli, ar klimata kontroli vai kondicionēšanas sistēmu;
* pretendents nodrošinās sniegtā pakalpojuma precīzu uzskaiti;
* transporta pakalpojuma sniegšanas laikā pretendents nodrošinās savlaicīgu nokļūšanu uz pasākuma vietām Pasūtītāja noteiktajā laikā;
* ja transporta pakalpojuma sniegšanas laikā transporta līdzeklim gadīsies tehniska rakstura problēmas, pretendents tās atrisinās patstāvīgi, vai arī nodrošinās pakalpojuma sniegšanu ar citu tehniskā kārtībā esošu transporta līdzekli;
* ja transporta pakalpojums netiks sniegts pilnā apmērā pretendenta vainas dēļ, Pasūtītājs rēķinu neapmaksās, kā arī radušos zaudējumus un kaitējumu pretendents segs no saviem līdzekļiem.

2016.gada \_\_.\_\_\_\_\_\_\_\_\_\_\_\_

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

Z.v.

4.pielikums

Iepirkuma nolikumam

„Transporta pakalpojumu nodrošināšana

 Alojas novada

domes iestādēm”

ID Nr. AND/2016/10

**FINANŠU PIEDĀVĀJUMS**

iepirkumam “Transporta pakalpojumu

nodrošināšana Alojas novada domes iestādēm”

ID Nr. AND/2016/10

Pasūtītājs: Alojas novada dome, reģ. Nr. 90000060032

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pretendenta nosaukums, reģistrācijas Nr.

Iepazinušies ar iepirkuma “Transporta pakalpojumu nodrošināšana Alojas novada domes iestādēm” (identifikācijas Nr. AND/2016/10) dokumentiem, mēs piedāvājam sniegt transporta pakalpojumus saskaņā ar iepirkuma nolikuma Tehniskās specifikācijas prasībām un piekrītot visiem iepirkuma nolikuma noteikumiem:

|  |
| --- |
| Iepirkuma priekšmeta 1.daļa (transporta pakalpojumu sniegšana ar autobusu, kuram pasažieru sēdvietu skaits ir no 29 līdz 50) |
| Kritērijs | Mērvienība | Vienības līgumcena EUR bez PVN |
| Nobraukums | 1 km |  |
| Gaidīšanas laiks (dīkstāve) | 1 h |  |

|  |
| --- |
| Iepirkuma priekšmeta 2.daļa (transporta pakalpojumu sniegšana ar autobusu, kuram pasažieru sēdvietu skaits ir no 21 līdz 28) |
| Kritērijs | Mērvienība | Vienības līgumcena EUR bez PVN |
| Nobraukums | 1 km |  |
| Gaidīšanas laiks (dīkstāve) | 1 h |  |

|  |
| --- |
| Iepirkuma priekšmeta 3.daļa (transporta pakalpojumu sniegšana ar autobusu, kuram pasažieru sēdvietu skaits ir no 9 līdz 20) |
| Kritērijs | Mērvienība | Vienības līgumcena EUR bez PVN |
| Nobraukums | 1 km |  |
| Gaidīšanas laiks (dīkstāve) | 1 h |  |

* pretendents aizpilda finanšu piedāvājumu par to iepirkuma priekšmeta daļu, uz kuru tas piesakās.

Ar šo mēs apstiprinām, ka mūsu piedāvājums ir spēkā līdz vispārīgās vienošanas noslēgšanai vai paziņojumam par iepirkuma izbeigšanu bez rezultāta. Vispārīgās vienošanās slēgšanas tiesību piešķiršanas gadījumā piedāvājums ir spēkā visu vispārīgās vienošanās darbības laiku. Apliecinām, ka piedāvātajā vienības līgumcenā ir iekļautas visas izmaksas, kas saistītas ar transporta pakalpojuma sniegšanu. Apliecinām, ka piekrītam iepirkuma nolikumam pievienotā vispārīgās vienošanās projekta noteikumiem un līguma slēgšanas tiesību piešķiršanas gadījumā piekrītam slēgt vispārīgo vienošanos saskaņā ar šo projektu.

2016.gada \_\_.\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta paraksttiesīgās vai pilnvarotās personas paraksts, tā atšifrējums*

Z. v.

5.pielikums

Iepirkuma nolikumam

„Transporta pakalpojumu nodrošināšana

 Alojas novada

domes iestādēm”

ID Nr. AND/2016/10

**Transporta pakalpojuma pasūtījuma veidlapa**

Aloja

\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_

 (Uzaicinājuma nosūtīšanas datums un Nr.)

*Izpildītāja nosaukums*

*Kontaktpersonas vārds, uzvārds*

*E-pasta adrese*

Uzaicinājums Nr.\_\_\_\_\_\_ par transporta pakalpojuma sniegšanu

Uzaicinām iesniegt piedāvājumu transporta pakalpojuma sniegšanai Alojas novada domei saskaņā ar iepirkuma “Transporta pakalpojumu nodrošināšana Alojas novada domes iestādēm” (ID Nr. AND/2016/10) rezultātiem un noslēgto Vispārīgo vienošanos Nr.\_\_\_\_\_\_\_.

|  |  |
| --- | --- |
| Pakalpojuma sniegšanas maršruts |  |
| Izbraukšanas adrese un laiks |  |
| Pārvadājamo pasažieru skaits |  |
| Plānotās dīkstāves laiks (stundās) |  |
| Piedāvājuma iesniegšanas termiņš |  |
| Cita informācija |  |

*Pasūtītāja* kontaktpersonas amats, vārds, uzvārds / paraksts/

Tālruņa Nr., e-pasts

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Izpildītāja* nosaukums, reģ. Nr.

piedāvā sniegt transporta pakalpojumu saskaņā ar Uzaicinājuma Nr.\_\_\_\_\_ nosacījumiem, iepirkuma “Transporta pakalpojumu nodrošināšana Alojas novada domes iestādēm” (ID Nr. AND/2016/10) tehnisko specifikāciju un noslēgtās Vispārīgās vienošanās Nr.\_\_\_\_\_\_\_\_ nosacījumiem par šādu cenu:

|  |  |  |  |  |  |
| --- | --- | --- | --- | --- | --- |
| Pakalpojuma sniegšanas maršruts | Pasažieru sēdvietu skaits autobusā | Plānotais nobraukums (km) | Plānotā dīkstāve (stundās) | Cena par 1 km EUR bez PVN | Cena par 1 h dīkstāvi EUR bez PVN |
|  |  |  |  |  |  |

*Izpildītāja* kontaktpersonas amats, vārds, uzvārds /paraksts/

Tālruņa Nr., e-pasts

6.pielikums

Iepirkuma nolikumam

„Transporta pakalpojumu nodrošināšana

 Alojas novada

domes iestādēm”

ID Nr. AND/2016/10

**VISPĀRĪGĀS VIENOŠANĀS PROJEKTS**

iepirkumam “Transporta pakalpojumu nodrošināšana Alojas novada domes iestādēm”, ID Nr. AND/2016/10

Alojā, 2016.gada \_\_.\_\_\_\_\_\_\_\_\_\_\_\_\_

**Alojas novada dome,** reģistrācijas Nr. 90000060032, adrese: Jūras iela 13, Aloja, Alojas (turpmāk- Pasūtītājs), priekšsēdētāja Valda Bārdas personā, kurš rīkojas saskaņā ar Alojas novada pašvaldības nolikumu, no vienas puses, un izpildītāji, kuri atbilstoši iepirkuma „Transporta pakalpojumu nodrošināšana Alojas novada domes iestādēm”, ID Nr. AND/2016/10, (turpmāk tekstā – iepirkums), rezultātiem ir ieguvuši tiesības noslēgt vispārīgo vienošanos:

**\_\_\_\_\_\_\_\_\_\_\_\_** *(pretendenta nosaukums)*, reģistrācijas numurs \_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_,LV-\_\_\_\_\_\_\_\_\_\_ (turpmāk tekstā – Izpildītājs), *pilnvarotā pārstāvja vārds, uzvārds* personā, kurš rīkojas uz *dokumenta nosaukums* pamata;

**\_\_\_\_\_\_\_\_\_\_\_\_** *(pretendenta nosaukums)*, reģistrācijas numurs \_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_,LV-\_\_\_\_\_\_\_\_\_\_(turpmāk tekstā – Izpildītājs), *pilnvarotā pārstāvja vārds, uzvārds* personā, kurš rīkojas uz *dokumenta nosaukums* pamata;

**\_\_\_\_\_\_\_\_\_\_\_\_** *(pretendenta nosaukums)*, reģistrācijas numurs \_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_,LV-\_\_\_\_\_\_\_\_\_\_(turpmāk tekstā – Izpildītājs), *pilnvarotā pārstāvja vārds, uzvārds* personā, kurš rīkojas uz *dokumenta nosaukums* pamata;

turpmāk tekstā visi kopā saukti – Izpildītāji,no otras puses, Izpildītājs un Pasūtītājs abi kopā turpmāk tekstā – Puses, ņemot vērā iepirkuma „Transporta pakalpojumu nodrošināšana Alojas novada domes iestādēm”, ID Nr. AND/2016/10, rezultātus un Izpildītāju iesniegtos piedāvājumus, noslēdz šādu vispārīgo vienošanos par iepirkuma priekšmeta \_\_\_. daļu “\_\_\_\_\_\_\_\_”(turpmāk- Vienošanās):

1. **Vienošanās priekšmets**
	1. Vienošanās nosaka kārtību, kādā Pasūtītājs Vienošanās darbības laikā no Vienošanos noslēgušo Izpildītāju loka izvēlēsies Izpildītāju, ar kuru tiks slēgts līgums par Transporta pakalpojumu sniegšanu (turpmāk – Līgums).
	2. Vienošanās priekšmets ir transporta pakalpojumu nodrošināšana Pasūtītāja vajadzībām un saskaņā ar iepirkuma nolikuma prasībām Izpildītāju iesniegtajiem piedāvājumiem iepirkumam, kā arī Vienošanās noteikumiem (turpmāk tekstā – Pakalpojums).
	3. Parakstot Vienošanos, Izpildītāji Vienošanās noteiktajā kārtībā iegūst tiesības slēgt atsevišķus pakalpojumu līgumus par transporta pakalpojumu nodrošināšanu Pasūtītāja vajadzībām par cenām, kas nav lielākas par attiecīgā Izpildītāja finanšu piedāvājumā noteiktajiem konkrēto Pakalpojumu izcenojumiem. Pakalpojumu apjomu, skaitu un regularitāti nosaka Pasūtītājs pēc savām vajadzībām.
	4. Šīs Vienošanās izpratnē Izpildītāji nevar paļauties un tiem no Pasūtītāja puses netiek nodrošināts sniedzamo Pakalpojumu konkrēts un/vai paredzams apjoms.
2. **Vienošanās darbības laiks**
	1. Vienošanās stājas spēkā dienā, kad Puses to ir parakstījušas.
	2. Vienošanās ir spēkā **24 (divdesmit četrus)** mēnešus no tās spēkā stāšanās dienas. Atsevišķu pakalpojumu līgumu izpilde var tikt pabeigta arī pēc Vienošanās darbības termiņa beigām.
3. **Izpildītāju izvēles kārtība Līgumu slēgšanai**
	1. Lai noslēgtu Līgumu, Pasūtītājs nosūta Izpildītājiem uzaicinājumu iesniegt piedāvājumus konkrētā Pakalpojuma nodrošināšanai (turpmāk tekstā – Uzaicinājums).
	2. Uzaicinājums tiek nosūtīts elektroniskā formā uz Vienošanās norādīto Izpildītāja kontaktpersonas e-pasta adresi ne vēlāk kā 3 (trīs) darba dienas pirms plānotā Pakalpojuma sniegšanas.
	3. Uzaicinājumā Pasūtītājs norāda Pakalpojuma apjomu, izpildes termiņu, kā arī piedāvājumu iesniegšanas termiņu un e-pasta adresi, uz kuru ir jānosūta piedāvājums. Uzaicinājumā var norādīt arī citu informāciju (piemēram, precizētu specifikāciju), ja tas nepieciešams.
	4. Vienošanās norādītā Izpildītāja kontaktpersona iesniedz piedāvājumu konkrētai Pakalpojuma izpildes reizei, ievērojot Pasūtītāja Uzaicinājumā noteikto piedāvājumu iesniegšanas termiņu un kārtību.
	5. Piedāvājums tiek iesniegts elektroniski. Piedāvājums elektroniski tiek sūtīts uz Vienošanās norādīto Pasūtītāja kontaktpersonas norādīto e-pasta adresi.
	6. Piedāvājums elektroniskā vai rakstveida formā ir jāiesniedz Pasūtītājam līdz Uzaicinājumā norādītā piedāvājumu iesniegšanas termiņa beigām. Piedāvājumus, kas ir iesniegti vēlāk, Pasūtītājs neizskata.
	7. Pasūtītājam ir tiesības lūgt Izpildītājam detalizēti izskaidrot Izpildītāja piedāvājumā norādīto Pakalpojuma izmaksu veidošanos. Izpildītājam ir pienākums detalizēti izskaidrot Izpildītāja piedāvājumā norādīto Pakalpojuma izmaksu veidošanos.
	8. Pasūtītājs nodrošina iesniegto piedāvājumu konfidencialitāti līdz piedāvājumu iesniegšanai noteiktā termiņa beigām.
	9. Pasūtītājs pēc Uzaicinājumā norādītā piedāvājumu iesniegšanas termiņa beigām, izvērtējot piedāvājuma atbilstību Uzaicinājumā un Vienošanās paredzētajām prasībām, izvēlas Izpildītāju, ar kuru tiks slēgts konkrētais Līgums par Pakalpojumu nodrošināšanu.
	10. Pasūtītājs 3 (trīs) darba dienu laikā pēc lēmuma pieņemšanas par Izpildītāja, ar kuru tiks slēgts Līgums, izvēli informē par piedāvājuma vērtēšanas rezultātiem visus Izpildītājus, kas ir iesnieguši piedāvājumus. Ar uzvarējušo Izpildītāju tiek slēgts Līgums.
	11. Ja Izpildītājs neiesniedz savu piedāvājumu uz vairāk kā 3 (trīs) Uzaicinājumiem, Pasūtītājs ir tiesīgs vairs nesūtīt konkrētajam Izpildītājam turpmākus Uzaicinājumus.
4. **Atbilstošo Izpildītāju izvēles kritērijs**

Pēc piedāvājumu izvērtēšanas Vienošanās noteiktajā kārtībā Pasūtītājs no visām prasībām atbilstošajiem piedāvājumiem izvēlas piedāvājumu ar viszemāko piedāvāto cenu.

1. **Norēķinu kārtība**
	1. Vienošanās ietvaros tiek slēgti Līgumi par cenām, kas nav lielākas par attiecīgā Izpildītāja finanšu piedāvājumā noteiktajiem konkrēto Pakalpojumu izcenojumiem.
	2. Samaksa par kvalitatīvi sniegtu Pakalpojumu tiek veikta, pamatojoties uz Pušu pārstāvju parakstītu Pakalpojuma pieņemšanas-nodošanas aktu un atbilstošu Izpildītāja rēķinu.
	3. Ja Pasūtītājs neveic samaksu par Pakalpojumu laikā, tad Pasūtītājs maksā līgumsodu 0,1 % apmērā no laikā nesamaksātā rēķina summas par katru nokavēto dienu, bet ne vairāk kā 10 % no kopējās nesamaksātā rēķina summas.
	4. Ja Izpildītājs neveic Pakalpojumu Līgumā noteiktajā termiņā, tad Izpildītājs maksā līgumsodu 10 % apmērā no attiecīgajā Līgumā noteiktās kopējās līgumcenas.
2. **Pušu saistības**
	1. Izpildītājs:
		1. sniedz Pakalpojumu saskaņā ar Vienošanās un Līguma, kas noslēgts starp Izpildītāju un Pasūtītāju nosacījumiem, un Izpildītāja piedāvājumu iepirkumam;
		2. uzņemas atbildību par Pakalpojuma atbilstību Līguma 6.1.1.punktā noteiktajam un garantē Pakalpojuma un tā izpildē izmantotā transporta kvalitāti un atbilstību normatīvo aktu prasībām;
		3. informē Pasūtītāju par apstākļiem, kas var kavēt, traucēt, apgrūtināt vai ierobežot Vienošanās vai Līguma izpildi pilnībā vai daļēji vienas darba dienas laikā, skaitot no šādu apstākļu rašanās brīža.
	2. Pasūtītājs:
		1. nodrošina Līguma noslēgšanas organizēšanu Vienošanās noteiktajā kārtībā;
		2. samaksā par kvalitatīvi un atbilstoši Vienošanās un Līguma noteikumiem izpildītiem un Pasūtītāja pieņemtiem Pakalpojumiem Līgumā noteiktajā kārtībā.
3. **Vienošanās noteikumu grozīšana un Vienošanās izbeigšana**
	1. Vienošanos var papildināt, grozīt vai izbeigt, Pusēm savstarpēji vienojoties. Jebkuri grozījumi tiek noformēti rakstveidā un kļūst par šīs Vienošanās neatņemamu sastāvdaļu.
	2. Pasūtītājam ir tiesības vienpusēji izbeigt Vienošanos, ja:
		1. Izpildītājs pienācīgi nepilda ar Vienošanos uzņemtās saistības. Šādā gadījumā Pasūtītājs brīdina Izpildītāju par atkāpšanos no Vienošanās vismaz vienu nedēļu iepriekš;
		2. ja Izpildītājs veic Latvijas Republikas normatīvo aktu prasībām neatbilstošas, prettiesiskas darbības, tad var tikt uzskatīts, ka ar šīs darbības veikšanu Izpildītājs ir vienpusīgi lauzis Vienošanos un zaudē visas ar Vienošanos pielīgtās saistības;
		3. ja Izpildītājs ir atzīts par maksātnespējīgu vai pieņemts lēmums par Izpildītāja likvidāciju.
	3. Rakstiski vienojoties, Puses var izbeigt Vienošanos arī cita iemesla dēļ.
4. **Strīdu risināšanas kārtība**

Jebkuras nesaskaņas, domstarpības vai strīdus Puses risina savstarpēju sarunu ceļā, bet, ja tas nav iespējams, strīds tiek izskatīts tiesā Latvijas Republikas normatīvajos aktos noteiktajā kārtībā.

1. **Nepārvarama vara**
	1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Vienošanās paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puses netiek atbrīvotas no Vienošanās saistību izpildes, ja vien tam par iemeslu nav bijuši paši nepārvaramas varas vai ārkārtēja rakstura apstākļi.
	3. Nepārvaramas varas apstākļu iestāšanās gadījumā Vienošanās darbības termiņš tiek pārcelts atbilstoši šādu apstākļu darbības laikam vai arī Puses vienojas par Vienošanās pārtraukšanu.
2. **Citi noteikumi**
	1. Visos jautājumos, kas nav noregulēti ar šo Vienošanos, Puses vadās no iepirkuma nosacījumu prasībām, Izpildītāju piedāvājumiem iepirkumam un spēkā esošajiem normatīvajiem aktiem.
	2. Vienošanās ir saistoša Pušu tiesību un saistību pārņēmējiem.
	3. Izpildītāji ir atbildīgi par Pasūtītājam nodarītajiem zaudējumiem, ja tie radušies darbības vai bezdarbības, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
	4. Pasūtītāja pilnvarotais pārstāvis Vienošanās darbības laikā ir izpilddirektors Mārtiņš Kļaviņš, tālrunis 64023925, 25668856, e-pasts: martins.klavins@aloja.lv.
	5. Izpildītāja \_\_\_\_\_\_\_\_ pilnvarotais pārstāvis Vienošanās darbības laikā ir \_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_.
	6. Izpildītāja \_\_\_\_\_\_\_\_\_\_\_\_\_ pilnvarotais pārstāvis Vienošanās darbības laikā ir \_\_\_\_\_\_\_\_\_\_, tālrunis \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_.
	7. Izpildītāja \_\_\_\_\_\_\_\_\_\_ pilnvarotais pārstāvis Vienošanās darbības laikā ir \_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_.
	8. Pušu pilnvarotās personas ir atbildīgas par Vienošanās izpildes uzraudzīšanu, tai skaitā pakalpojuma līgumu piešķiršanas kārtības organizēšanu un izpildi.
	9. Pilnvaroto pārstāvju vai Izpildītāja rekvizītu maiņas gadījumā Izpildītājs apņemas rakstiski par to paziņot pārējām Pusēm 5 (piecu) dienu laikā no izmaiņu iestāšanās brīža.
	10. Vienošanās noformēta uz 5 (piecām) lapām 4 (četros) eksemplāros ar vienādu juridisku spēku, no kuriem viens glabājas pie Pasūtītāja, bet pārējie attiecīgi pie katra Izpildītāja.
	11. Vienošanās satur šādus pielikumus, kas ir Vienošanās neatņemamas sastāvdaļas:
	12. Tehniskā specifikācija uz \_\_\_\_\_\_ lapām;
	13. \_\_\_\_\_\_\_\_ finanšu piedāvājums uz \_\_\_\_\_ lapām;
	14. \_\_\_\_\_\_\_ finanšu piedāvājums uz \_\_\_\_\_lapām;
	15. \_\_\_\_\_\_ finanšu piedāvājums uz \_\_\_\_\_ lapām.

|  |  |
| --- | --- |
| **Pasūtītājs**:Alojas novada domeReģ. Nr. 90000060032Jūras iela 13, Aloja, LV-4064Banka: AS “Swedbank”Kods: HABALV22Konts: LV12HABA0551026085817 | **Izpildītāji**:NosaukumsReģ. Nr. Adrese: Banka: Kods: Konts:  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdis Bārda | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vārds Uzvārds |
|  | NosaukumsReģ. Nr. Adrese: Banka: Kods: Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vārds Uzvārds  |
|  | NosaukumsReģ. Nr. Adrese: Banka: Kods: Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vārds Uzvārds |